ddrg/super_eurlex huggingface dataset:
40.

Člen 37(2) pa določa, da se podatki o prometu (17), kakor so navedeni na seznamu, ki ga je odobril ENVP, lahko obdelujejo za namene telekomunikacijskega proračuna in vodenja prometa, vključno s preverjanjem pooblaščene uporabe telekomunikacijskih sistemov. Ti podatki se izbrišejo ali spremenijo v anonimne, kakor hitro je mogoče, vendar najpozneje v šestih mesecih po zbiranju, razen če jih je treba hraniti dalj časa zaradi pridobitve, izvajanja ali obrambe pravice v pravnem zahtevku, ki je v teku na sodišču. V primeru, da v obdobju šestih mesecev ne pride do uvedbe postopka, se mora podatke o prometu izbrisati ali spremeniti v anonimne. Če je v tem obdobju le prišlo do uvedbe postopka, tak postopek predpisano obdobje prekine, in sicer do zaključka omenjenega postopka, in še dalje do zaključka predpisanega obdobja za kakršne koli pritožbe oziroma do zaključka pritožbenega postopka. Vsakršno shranjevanje podatkov o prometu in zaračunavanju storitev po izteku teh šestih mesecev je lahko upravičeno le na podlagi člena 20.
SL Uradni list Evropske unije C 122/30

Sporočilo francoske Vlade glede Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za izključno dovoljenje za iskanje tekočih ali plinastih ogljikovodikov, imenovano dovoljenje „Permis de Sancerre“)

(Besedilo velja za EGP)

(2007/C 122/07)

Družba Thermopyles SAS s sedežem na 190 rue de Fontenay, F-94300 Vincennes je 31. oktobra 2006 zaprosila za izključno dovoljenje za iskanje tekočih ali plinastih ogljikovodikov, imenovano „Permis de Sancerre“, za obdobje petih let na površini približno 545 kvadratnih kilometrov, ki pokriva del departmajev Cher in Nièvre.

Območje, ki ga zajema dovoljenje, določajo loki poldnevnikov in vzporednikov, ki povezujejo točke, katerih zemljepisne koordinate so v nadaljnjem besedilu, pri čemer je izhodišče pariški poldnevnik.

Točke Zemljepisna dolžina Zemljepisna širina A 0,70 V. z. d. 52,70 S. z. š. B 0,50 V. z. d. 52,70 S. z. š. C 0,50 V. z. d. 52,40 S. z. š. D 0,80 V. z. d. 52,40 S. z. š. E 0,80 V. z. d. 52,60 S. z. š. F 0,70 V. z. d. 52,60 S. z. š.

Oddaja zahtevkov

Vlagatelji začetnega zahtevka in konkurenčnih zahtevkov morajo dokazati, da izpolnjujejo pogoje, potrebne za pridobitev dovoljenja, opredeljene v členih 4, 5 in 6 Odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française,22. 4. 1995).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z Odlokom 2006-648 o rudarskih pravicah in pravicah podzemnega skladiščenja. Konkurenčne zahtevke naslovijo na ministrstvo, pristojno za rudarstvo, na spodaj navedeni naslov. Odločitve o začetnih in konkurenčnih zahtevkih bodo sprejete v roku dveh let od datuma prejema začetnega zahtevka s strani francoskih organov in najpozneje 7. novembra 2008.

Pogoji in zahteve za izvajanje dejavnosti ter njeno prenehanje

Vlagatelji se sklicujejo na člena 79 in 79.1 rudarskega zakonika in spremenjeni Odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la république française, 3. 6. 2006).

Dodatne informacije so na voljo pri Ministrstvu za gospodarstvo, finance in industrijo (Generalni direktorat za energetiko in surovine, Direktorat za energetske in mineralne vire, Urad za rudarsko zakonodajo), 61, boulevard Vincent Auriol, Télédoc 133, F-75703 Paris Cedex 13 [telefon: (33) 1 44 97 23 02, telefaks: (33) 1 44 97 05 70].

Zgoraj navedeni zakoni in drugi predpisi so na voljo na spletni strani

Légifrance http://www.legifrance.gouv.fr

(1) UL L 164, 30.6.1994.
SL Uradni list Evropske unije C 114/5

Omogočanje dostopa javnosti do dokumentov in/ali kartotek, za katere velja poklicna ali poslovna tajnost in se hranijo v zgodovinskih arhivih EIB — Poziv naslovnikom

(2006/C 114/07)

Banka obvešča navedene organizacije ali njihove naslednice, da namerava v skladu s svojim „Pravilnikom o zgodovinskih arhivih“, objavljenim v Uradnem listu Evropskih skupnosti C 289/12 z dne 22.11.2005, javnosti omogočiti dostop do dokumentov, ki zadevajo te organizacije in so prvotno sodile pod obveznost poklicne in poslovne tajnosti. Te organizacije so skladno s tem naprošene, da se v osmih tednih po objavi tega obvestila obrnejo na EIB. Po tem roku se bo Banka po lastni presoji odločila, ali bo dovolila razkritje teh dokumentov v skladu s členom 2 zgoraj navedenega Pravilnika.

Naslov EIB: EIB, 100, boulevard Konrad Adenauer, L-2950 Luxembourg.

Prejemnik: g. Eric Van Der Elst, Vodja Oddelka za institucionalni spomin in notranje komuniciranje, elektronski naslov: e.vanderelst@eib.org.

Sektor Kontakt Naslov projekta Država (1) Proizvodnja elektrike Ministero dell'Economia e delle Finanze, Dipartimento del Tesoro CM 001 Mercure CM 001 Sincat CM 001 Celene Italija Proizvodnja elektrike Ministero dell'Economia e delle Finanze, Dipartimento del Tesoro CM 002 Taloro Italija Transportna oprema Ministero dell'Economia e delle Finanze, Dipartimento del Tesoro CM 003 Alfa Romeo Italija Bazične kovine in kovinski izdelki Ministero dell'Economia e delle Finanze, Dipartimento del Tesoro CM 004 Tarente Italija Železnice Ministero dell'Economia e delle Finanze, Dipartimento del Tesoro FS Genova Modane Italija Proizvodnja elektrike Ministère de l'Économie des finances et de l'industrie, direction du Trésor et de la politique économique Oraison Francija Zajetje, čiščenje in oskrba z vodo ter namakanje Ministère de l'Économie des finances et de l'industrie, direction du Trésor et de la politique économique Bas-Rhône-Languedoc Francija Železnice Ministère de l'Économie des finances et de l'industrie, direction du Trésor et de la politique économique SNCF Modane Chambery Francija Proizvodnja elektrike Rheinisch-Westfälisches Elektrizitätswerk AG Société Électrique de l'Our Luksemburg Proizvodnja elektrike Société éléctrique de l'Our SA (SEO) Société Électrique de l'Our Luksemburg Kemikalije in kemični izdelki Compagnie Saint-Gobain Aquitainechimie Francija Proizvodnja elektrike Bundesministerium für Wirtschaft Bewag I Nemčija Kemikalije in kemični izdelki Farbenfabriken Bayer AG Progil Bayer Ugine Francija Železnice Ministero delle Infrastutture e dei Trasporti, Dipartimento per i trasporti terrestri, Direzione generale del trasporto ferroviaro FS Genova Modane Italija

(1) Država, v kateri se je projekt financiral.
SL Uradni list Evropske unije C 63/35

Razpis vlade Združenega kraljestva v zvezi z z Direktivo 94/22/ES Evropskega Parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(2006/C 63/03)

(Besedilo velja za EGP)

OBJAVA 24. RAZPISA ZDRUŽENEGA KRALJESTVA ZA IZDAJO DOVOLJENJ ZA PRIDOBIVANJE NAFTE IN ZEMELJSKEGA PLINA NA MORJU

MINISTRSTVO ZA TRGOVINO IN INDUSTRIJO (DEPARTMENT OF TRADE AND INDUSTRY)

Zakon o nafti 1998

Razpis za izdajo dovoljenj za pridobivanje nafte in zemeljskega plina na morju

Ministrica za trgovino in industrijo vabi zainteresirane strani, da zaprosijo za dovoljenja („Seaward Production Licences“) za določene površine epikontinentalnega pasa Združenega kraljestva.

Ta poziv se nanaša na tiste bloke ali dele blokov, za katere ne velja obstoječe dovoljenje za pridobivanje nafte na datum te objave na območjih, prikazanih na zemljevidih, ki so shranjeni na Ministrstvu za trgovino in industrijo in si jih je možno v času te objave ogledati s predhodnim dogovorom (tel: (44-20) 72 15 50 32) od ponedeljka do petka med 9.15 in 16.45 uro.

Vse podrobnosti ponudbe, vključno s seznami in zemljevidi o ponujeni površini ter smernicami za dovoljenja, pogoji, ki jih bodo ta dovoljenja vključevala in kako zaprositi zanje, so na voljo na spletni strani Energy Resources Development Unit (ERDU) (glej spodaj).

Vse vloge bodo ocenjeni v skladu s pogoji Hydrocarbons Licensing Directive Regulations 1995 (S.I. 1995 št. 1434) in ob upoštevanju nadaljnje potrebe po hitrem, temeljitem, učinkovitem in varnem iskanju virov nafte in plina v Združenem kraljestvu ter ob upoštevanju okoljskih vidikov. Merila so na voljo v Uradnem listu Evropske unije (UL C 56, 4.3.2004, str. 3) od 9. do vključno 14. odstavka. Nadaljnje podrobnejše smernice za zgoraj navedena navodila v zvezi s to ponudbo, so na voljo na spletni strani Energy Resources Development Unit (ERDU): http://www.og.dti.gov.uk/

Dovoljenja

Če ministrica ponudi dovoljenje na podlagi tega poziva, sledi ponudba v dvanajstih mesecih po datumu te objave.

Ministrica ne prevzame nobene odgovornosti za kakršne koli stroške, ki jih ima vlagatelj s pripravljanjem ali vlaganjem svoje vloge.

Presoja vplivov na okolje

Ministrstvo za trgovino in industrijo je izvedlo presojo vplivov na okolje celotnega ponujenega območja v skladu s standardom iz Direktive 2001/42/ES o presoji vplivov nekaterih načrtov in programov na okolje. Ugotovitve presoje si lahko ogledate na spletni strani Energy Resources Development Unit (ERDU): http://www.og.dti.gov.uk/

Organ za izdajo dovoljenj: Energy Resources Development Unit (ERDU), Department of Trade and Industry, 1 Victoria Street, London SW1H 0ET, United Kingdom (tel: (44-20) 72 15 50 32, telefaks: (44-20) 72 15 50 70).

Spletna stran Energy Resources Development Unit (ERDU): http://www.og.dti.gov.uk/
SL Uradni list Evropske unije C 321/2

Končno poročilo pooblaščenca za zaslišanje v zadevi COMP/M.2139 Bombardier/Adtranz

(v skladu s členoma 15 in 16 Sklepa Komisije (2001/462/ES, ESPJ) z dne 23. maja 2001 o mandatu pooblaščenca za zaslišanje v nekaterih postopkih o konkurenci — UL L 162, 19.6.2001, str. 21)

(2005/C 321/02)

(Besedilo velja za EGP)

Evropska komisija je 3. aprila 2001 razglasila koncentracijo, s katero je podjetje Bombardier v okviru člena 3(1)(b) Uredbe Sveta št. 4046/89 pridobilo izključni nadzor nad podjetjem DaimlerChrysler Rail Systems (Adtranz), za združljivo s skupnim trgom ter z delovanjem Sporazuma EGP. Ta izjava o združljivosti je bila predmet izpolnjevanja več pogojev in obveznosti.

Eden od pogojev se je nanašal na avstrijsko podjetje Elin EBG Traction („ETR“), hčerinsko družbo VA Tech AG, ki je med drugim dobavitelj pogonske tehnologije za regionalne vlake in tramvaje/lahka tirna vozila. Ko je bila strukturna vez med podjetjema ETR in Bombardier prekinjena, je bilo potrebno, da bi bila predlagana združitev skladna s skupnim trgom, ustvariti delovno obremenitev za podjetje ETR, ki bi mu omogočila ekonomsko preživetje. Zato je moralo podjetje Bombardier skleniti sporazum o skupnem razvoju s podjetjem ETR za medsebojno sodelovanje do leta 2006 v zvezi s tramvajem „CityRunner Type Linz“, ki ga ETR oskrbuje s sistemom električne vleke.

Po vsej verjetnosti bo utemeljenost te obveznosti kmalu prenehala: Siemens je predlagal pridobitev izključnega nadzora nad VA Tech in s tem tudi nad ETR. Zato je sprememba finančne strukture podjetja ETR neizbežna in ETR v tem primeru ne potrebuje več zajamčenih naročil podjetja Bombardier za ekonomsko preživetje. Če bo Siemens pridobil izključni nadzor nad ETR, podjetju Bombardier ni več potrebno nalagati pogoja, naj pridobiva sistem električne vleke za CityRunner Type Linz pri ETR.

Ob upoštevanju začetka veljavnosti odločbe o odobritvi v zadevi COMP/M.3653 Siemens/VA Tech in predlagane pridobitve izključnega nadzora nad VA s strani Siemensa kakor je bila odobrena v izvedeni odločbi, ta osnutek odločbe predlaga preklic prej omenjenih obveznosti podjetja Bombardier v skladu s členom 8(5) Uredbe Sveta (ES) št. 4046/1989.

Glede na to, da predlagani osnutek odločbe zgolj razrešuje podjetje Bobardier, obveznosti in ob upoštevanju dejstva, da se je Siemens v dopisu z dne 16. junija 2005 izrecno odrekel vsem pravicam, ki bi lahko izhajale iz te obveznosti, posebne pripombe v zadevi glede pravice do zaslišanja niso potrebne.
SL Uradni list Evropske unije C 251/10

Obvestilo Češke republike v zvezi z vizumsko vzajemnostjo (1)

(2005/C 251/15)

Stalno predstavništvo Češke republike pri EU izraža svoje spoštovanje Svetu Evropske unije in ima čast ponovno izraziti zadovoljstvo nad Svetom EU zaradi njegovega nadaljnjega sodelovanja in podpore na področju različnih zadev, povezanih z vsakodnevnim opravljanjem nalog Stalnega predstavništva. Zaradi prijateljskega in delovnega ozračja med Svetom EU in Stalnim predstavništvom želi slednje izkoristiti to priložnost in Evropsko komisijo opozoriti na naslednjo zadevo.

Češka republika se je odločila uradno prijaviti države, ki, kljub dejstvu, da je Češka republika članica EU od 1. maja 2004, za njene državljane še vedno uporabljajo enostranske vizume, in kjer intenzivna dvostranska pogajanja kot tudi sestanki na ravni EU niso prinesli učinkovitih rezultatov.

Na podlagi člena 2 Uredbe Sveta (ES) št. 851/2005 z dne 2. junija 2005 o spremembi Uredbe (ES) št. 539/2001 o seznamu tretjih držav, katerih državljani morajo imeti vizume pri prehodu zunanjih meja, in držav, katerih državljani so te zahteve oproščeni, s tem pismom Češka republika sporoča, da Avstralija enostransko uporablja režim vizumov za češke državljane.

Zaradi vprašanja vzajemnosti vizumov, ki velja za zelo občutljiv politični problem, in na podlagi solidarnostne klavzule iz omenjene uredbe, je Češka republika prepričana, da bodo nemudoma sprejeti ustrezni ukrepi za zagotovitev enakega režima vzajemnosti pri prehodu meja obeh držav za vse državljane EU na eni strani ter državljane Avstralije na drugi.

Stalno predstavništvo Češke republike pri Evropski uniji izkorišča to priložnost, da Svetu EU ponovno izrazi svoje odlično spoštovanje in prijateljstvo.

(1) To obvestilo je objavljeno v skladu s členom 2 Uredbe Sveta (ES) št. 851/2005 z dne 2. julija 2005 (UL L 141, 4.6.2005, str. 3), ki spremeni Uredbo (ES) št. 539/2001 z dne 15. marca 2001 (UL L 81, 21.3.2005, str. 1).
SL Uradni list Evropske unije C 288/2

Končno poročilo pooblaščenca za zaslišanje v zadevi COMP/M.3440 – EDP/ENI/GDP

(v skladu s členom 15 Sklepa Komisije 2001/462/ES, ESPJ z dne 23. maja 2001 o mandatu pooblaščenca za zaslišanje v nekaterih postopkih o konkurenci – UL L 162, 19.06.2001, str. 21)

(2005/C 288/02)

(Besedilo velja za EGP)

9. julija 2004 je Komisija prejela priglasitev, v skladu s členom 3(1)(b) Uredbe Sveta št. 4064/89, predlagane združitve, pri kateri bi podjetji EDP in ENI pridobili skupni nadzor nad podjetjem GDP.

Ob koncu prve faze postopka je Komisija ugotovila, da posel vzbuja resne dvome o njegovi združljivosti s skupnim trgom. Zato je 12. avgusta 2004 Komisija sprožila postopek v skladu s členom 6(1)(c) Uredbe o združitvah.

12. oktobra 2004 je Komisija poslala strankam obvestilo o nasprotovanju, v katerem začasno ugotavlja, da je bil predlagani posel nezdružljiv s skupnim trgom, ker bi (i) okrepil prevladujoči položaj EDP na portugalskima grosističnem in maloprodajnem trgu z električno energijo in na trgu za ponudbo pomožnih storitev ter (ii) okrepil prevladujoči položaj GDP na portugalskih trgih za dobavo zemeljskega plina elektrarnam s kombiniranim postopkom, velikim industrijskim odjemalcem in lokalnim podjetjem za distribucijo ter na trgu za dobavo plina malim odjemalcem (industrijskim, komercialnim in individualnim).

Strankam je bil omogočen dostop do spisa s CD-ROM-om, ki je bil priložen obvestilu o nasprotovanju. Na obvestilo o nasprotovanju so stranke odgovorile 27. oktobra 2004. Stranke so se odpovedale pravici do formalnega zaslišanja.

28. oktobra 2004 so stranke ponudile obveznosti kot odgovor na nevarnosti za konkurenco, ki jih je zapisala Komisija v svojem obvestilu o nasprotovanju. Predlagane obveznosti so bile preizkušene na trgu, izid pa je bil sporočen strankam. Komisija je menila, da so dane obveznosti precej nezadostne. 17. novembra 2004 so stranke predložile nove obveznosti, ki so vsebovale le manjše spremembe prvotno predloženih obveznosti.

19. novembra 2004 je Komisija poslala članom Svetovalnega odbora za koncentracije osnutek odločbe v skladu s členom 8(3) Uredbe o združitvah, v katerem je predlagano združitev, popravljeno s predlaganimi obveznostmi, razglasila za nezdružljivo s skupnim trgom.

Zadeva ne zahteva nobenih posebnih pripomb glede pravice do zaslišanja.
SL Uradni list Evropske unije C 251/3

Obvestilo Republike Latvije v zvezi z vizumsko vzajemnostjo (1)

(2005/C 251/04)

Stalno predstavništvo Republike Latvije pri EU izraža svoje odlično spoštovanje generalnemu sekretariatu Sveta Evropske unije in ima čast, da ga opozori na naslednjo zadevo.

Ko je Latvija postala država članica Evropske unije, je enostransko odpravila vizumsko obveznost za državljane Malezije v skladu z Uredbo Sveta EU (ES) št. 539/2001 o seznamu tretjih držav, katerih državljani morajo pri prehodu zunanjih meja imeti vizume, in držav, katerih državljani so oproščeni te zahteve.

Latvija želi obvestiti Svet in Komisijo, da v Maleziji vizum za državljane Republike Latvije ni potreben do največ 30 dni. Ob upoštevanju uvodne izjave 4 Preambule Uredbe Sveta (ES) št. 851/2005 o spremembi Uredbe (ES) št. 539/2001 o seznamu tretjih držav, katerih državljani morajo pri prehodu zunanjih meja imeti vizume, in držav, katerih državljani so oproščeni te zahteve, glede mehanizma vzajemnosti, se to stanje ne more priznati kot popolna vzajemnost.

Ob upoštevanju zgoraj navedenega in v skladu z mehanizmom solidarnosti iz Uredbe št. 539/2001 in Uredbe št. 851/2005 o spremembi Uredbe št. 539/2001 za zagotovitev popolne vzajemnosti za vse države članice, je Latvija prepričana, da morajo biti sprejeti ustrezni ukrepi za zagotovitev enakih pogojev za vse državljane EU pri vstopu na ozemlje Malezije.

Stalno predstavništvo Republike Latvije pri EU izkorišča to priložnost, da generalnemu sekretariatu Sveta Evropske unije ponovno izrazi svoje odlično spoštovanje.

(1) To obvestilo je objavljeno v skladu s členom 2 Uredbe Sveta (ES) št. 851/2005 z dne 2. julija 2005 (UL L 141, 4.6.2005, str. 3), ki spremeni Uredbo (ES) št. 539/2001 z dne 15. marca 2001 (UL L 81, 21.3.2005, str. 1).
SL Uradni list Evropske unije C 151/3

Končno poročilo pooblaščenca za zaslišanje v zadevi COMP/M.3431 – Sonoco/Ahlstrom

(v skladu s členom 15 Sklepa Komisije (2001/462/ES, ESPJ) z dne 23. maja 2001 o mandatu pooblaščenca za zaslišanje v nekaterih postopkih o konkurenci – UL L 162, 19.6.2001, str. 21)

(2005/C 151/03)

(Besedilo velja za EGP)

Dne 18. maja 2004 je Komisija prejela priglasitev predlagane koncentracije po členu 4 Uredbe Sveta (EGS) št. 4064/89, s katero podjetje Sonoco Luxembourg S.à.r.l. (Luksemburg), ki pripada Sonoco Products Company („Sonoco“, ZDA), in podjetje Ahlstrom Holding GmbH (Nemčija), ki pripada Ahlstrom Corporation („Ahlstrom“, Finska), prevzemata skupni nadzor nad podjetjem Sonoco – JV S.à.r.l. („JV“, Luksemburg), novo ustanovljeno družbo, ki je skupno podjetje.

Po proučitvi dokazov, ki sta jih stranki predložili v zvezi s predlagano koncentracijo, in po izvedbi tržne raziskave je Komisija sklenila, da obstajajo resni dvomi glede združljivosti koncentracije s skupnim trgom in Sporazumom EGP. Zaveze, ki sta jih predložili stranki in ki so spremenile prvotni načrt koncentracije, v tej fazi po začetnem preskusu na trgu niso zadostovale za preprečitev resnih dvomov. Zato je Komisija začela postopek v skladu s členom 6(1)(c) Uredbe o združitvah.

Dne 6. avgusta 2004 sta stranki ponudili nove zaveze, ki so spremenile prvotni načrt koncentracije in bile prav tako preskušene na trgu. Dne 25. avgusta 2004 je bil predložen še en sklop zavez, ki so bile skladnejše s prvotnimi zavezami, predstavljenimi v fazi I. Na podlagi natančne tržne analize, ki je bila do te faze izvedena, in ob upoštevanju pripomb udeležencev na trgu je pristojna služba Komisije menila, da so bili resni dvomi odpravljeni. Strankama zato ni bilo poslano obvestilo o nasprotovanju. Stranki ali druge družbe pooblaščencu za zaslišanje niso predložile nobenih vprašanj glede preskusa na trgu. Zadeva ne zahteva nobenih posebnih pripomb v zvezi s pravico do zaslišanja.
SL Uradni list Evropske unije C 180/6

Končno poročilo pooblaščenca za zaslišanje v zadevi COMP/37.533 – Holin klorid

(v skladu s členom 15 Sklepa Komisije (2001/462/ES, ESPJ) z dne 23. maja 2001 o mandatu pooblaščenca za zaslišanje v nekaterih postopkih o konkurenci – UL L 162, 19.6.2001, str. 21)

(2005/C 180/06)

Osnutek odločbe v prej omenjeni zadevi daje podlago za naslednje ugotovitve:

Preiskava Komisije o možni kršitvi člena 81(1) Pogodbe ES in člena 53(1) Sporazuma EGP v industriji holin klorida se je začela po prošnji za ugodno obravnavo, predloženo na podlagi obvestila Komisije iz leta 1996 o nenalaganju ali zmanjšanju glob v zadevah o kartelih („Obvestilo o ugodni obravnavi“).

Obvestilo o nasprotovanju je bilo poslano 23. maja 2003 štirinajstim strankam, za katere se je po prvih ocenah domnevalo, da so sodelovale v kartelu, in sicer;

— Akzo Nobel N.V; Akzo Nobel Nederland B.V; Akzo Nobel Chemicals International B.V; Akzo Nobel Chemicals B.V; Akzo Nobel Functional Chemicals B.V; Akzo Nobel Chemicals SpA. („Akzo Nobel“)

— BASF A.G. („BASF“)

— Bioproducts Incorporated („Bioproducts“)

— Chinook Group Limited; Chinook Group Inc; Chinook Group Limited Partnership („Chinook“)

— DuCoa, L.P. („DuCoa“)

— UCB S.A. („UCB“)

— Ertisa S.A. („Ertisa“)

Dostop do spisa je bil zagotovljen z zgoščenko. Vse stranke so predložile pisne pripombe na obvestilo o nasprotovanju v določenem roku.

Vse stranke razen DuCoa so sodelovale na ustnem zaslišanju, ki je potekalo 16. septembra 2003.

Med zaslišanjem je bil razdeljen dodaten dokument, ki je vseboval odgovor ene izmed strank na obvestilo o nasprotovanju, ker je vključeval podatke v podporo ugovorom Komisije, na katere se lahko sklicuje v končni odločbi. Zadevnim strankam je bilo omogočeno, da predložijo svoje pripombe glede tega dokumenta. Bioproducts in Chinook sta prav tako po zaslišanju podala svoje pripombe o zaščiti pred plačevanjem glob.

Med postopkom je Chinook opozoril pooblaščenca za zaslišanje na očitno napačno obravnavanje zadeve s strani služb Komisije, kar je izhajalo iz dejstva, da je bil del spisa založen, zlasti dokumenti, ki jih je posredoval Chinook in za katere je trdil, da so pomembni za uporabo Obvestila o ugodni obravnavi. Da bi se to stanje popravilo, so se izvodi zadevnih dokumentov pridobili in so bili priloženi v spis. Sklicevanje na dokumente je bilo vključeno v obvestilo o nasprotovanju in sami dokumenti so bili vključeni na zgoščenko. Zato ta obžalovanja vreden dogodek ni vplival na pravice stranke Chinook do zaslišanja. (Sčasoma se je našel tudi izvirnik spisa.)

Po odgovorih strank na obvestilo o nasprotovanju in ustnem zaslišanju so bili ugovori proti stranki Ertisa, navedeni v obvestilu o nasprotovanju, umaknjeni. Enako velja za Akzo Nobel Chemicals SpA. Poleg tega je bilo zmanjšano trajanje kršitve za stranki Chinook in Bioproducts, zaradi česar zastara nalaganje glob. Zastaranje prav tako velja za DuCoa.

Osnutek odločbe, predložene Komisiji, vsebuje samo ugovore, glede katerih je bilo strankam omogočeno podajanje mnenj.

Ob upoštevanju zgoraj navedenega menim, da so bile pravice strank do zaslišanja v tej zadevi spoštovane.